Klapa utawa basa botanine disebut Cocos Nucifera Linn, akeh banget pigunane tumrap kabutuhan kita ing alam donya iki. Kajaba woh, kayu (wit), godhong utawa blarak, oyote uga migunani tumrap kita. Nanging apa panjenengan wis pirsa saka ngendi asale tanduran klapa kuwi. Sejarah lan Asal-Usule Klapa Nganti wektu iki isih dadi eyel-eyelan dening para alhi ngenani asal-usule tanduran klapa. Eyel-eyelan iki disebabake klapa pancen wus suwe dikawuningani lan dimanfaatake dening menungsa ing sadhengah negara ana donya iki. Tanduran jenis Palma iki akeh tinemu ana dhaerah tropis utawa daerah sing hawane panas. Lan anane wit klapa ing dhaerah tropis iki uga wis dikawuningani wiwit jaman pra sejarah. Tanduran klapa uripe ana dhatara rendhah lan pinggir pesisir. Miturut ahli botani sing asmane Reyne ana tulisan ing pustaka sanskerta, tanduran klapa wus dikawuningani ing tlatah India nalika wiwitan taun Masehi lan bisa uga 500 taun sadurunge taun Masehi. Miturut Yule lan Burnell, bangsa Portugis nyebut klapa kanthi jeneng quoquos, dene bangsa Italia nyebut kanthi jeneng coche (Pigafetta). Salah sawijining ahli botani sing asmane Beccari nganaake klasifikasi anyar kanthi adhedhasar fosil sing tinemu ana New Zealand, yakuwi: Klapa sing ana Amerika Tengah lan Amerika sisih kidul kalebu jinis Genera cocos.Klapa sing tinemu ana Afrika sisih kidup lan Madagaskar kalebu jinis Jubaiopsis caffera lan